2015. gada 17. jūnijā Rīkojums Nr. 313

Rīgā (prot. Nr. 29 22. §)

**Par nekustamo īpašumu atsavināšanu Latvijas Republikas un**

**Krievijas Federācijas valsts robežas joslas ierīkošanai**

1. Atļaut Iekšlietu ministrijai Latvijas Republikas un Krievijas Federācijas valsts robežas joslas ierīkošanai 12 metru platumā pirkt šādus nekustamos īpašumus:

1.1. nekustamo īpašumu "Māsēni 1" (nekustamā īpašuma kadastra Nr. 6846 004 0102) – zemes vienību (zemes vienības kadastra apzīmējums 6846 004 0101) 0,32 ha platībā – Briģu pagastā, Ludzas novadā, par 462,72 *euro* atbilstoši noteiktajai atlīdzībai;

1.2. nekustamo īpašumu "Pernovka 1" (nekustamā īpašuma kadastra Nr. 6846 009 0097) – zemes vienību (zemes vienības kadastra apzīmējums 6846 009 0094) 1,24 ha platībā – Briģu pagastā, Ludzas novadā, par 1654,16 *euro* atbilstoši noteiktajai atlīdzībai;

1.3. nekustamo īpašumu "Sagšas" (nekustamā īpašuma kadastra Nr. 6866 001 0087) – zemes vienību (zemes vienības kadastra apzīmējums 6866 001 0025) 0,65 ha platībā – Līdumnieku pagastā, Ciblas novadā, par 1121,90 *euro* atbilstoši noteiktajai atlīdzībai;

1.4. nekustamo īpašumu "Sprogas" (nekustamā īpašuma kadastra Nr. 6866 010 0069) – zemes vienību (zemes vienības kadastra apzīmējums 6866 010 0050) 0,41 ha platībā – Līdumnieku pagastā, Ciblas novadā, par 692,49 *euro* atbilstoši noteiktajai atlīdzībai;

1.5. nekustamo īpašumu "Čaiki 1" (nekustamā īpašuma kadastra Nr. 6896 003 0218) – zemes vienību (zemes vienības kadastra apzīmējums 6896 003 0163) 0,14 ha platībā – Zaļesjes pagastā, Zilupes novadā, par 219,10 *euro* atbilstoši noteiktajai atlīdzībai.

2. Iekšlietu ministrijai:

2.1. šā rīkojuma 1. punktā minētos nekustamos īpašumus normatīvajos aktos noteiktajā kārtībā ierakstīt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un ierakstīšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidente Laimdota Straujuma

Iekšlietu ministra vietā –

labklājības ministrs Uldis Augulis